CELEX: 32006R0957
Language: fi
Date: 2006-06-28 00:00:00
Title: Komission asetus (EY) N:o 957/2006, annettu  28 päivänä kesäkuuta 2006 , eräiden tavaroiden luokittelusta yhdistettyyn nimikkeistöön ja asetuksen (ETY) N:o 48/90 muuttamisesta

29.6.2006   
            
            
               FI
            
            
               Euroopan unionin virallinen lehti
            
            
               L 175/45
            
         
      KOMISSION ASETUS (EY) N:o 957/2006,
   annettu 28 päivänä kesäkuuta 2006,
   eräiden tavaroiden luokittelusta yhdistettyyn nimikkeistöön ja asetuksen (ETY) N:o 48/90 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Pistematriisinäyttöjen luokittelu tiettyjen tavaroiden luokittelusta yhdistettyyn nimikkeistöön 9 päivänä tammikuuta 1990 annetussa komission asetuksessa (ETY) N:o 48/90 (3) on johtanut virheellisiin luokituksiin, ja sen vuoksi kyseisen asetuksen liitteen 2 kohta olisi poistettava.
            
         
               (6)
            
            
               Tullikoodeksikomitea ei ole sen puheenjohtajan asettamassa määräajassa antanut lausuntoaan liitteenä olevan taulukon tavaran numero 3 osalta.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset liitteenä olevan taulukon tavaroiden numerot 1 ja 2 osalta,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuihin CN-koodeihin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (ETY) N:o 2913/92 12 artiklan 6 kohdan mukaisesti.
   3 artikla
   Poistetaan asetuksen (ETY) N:o 48/90 liitteen 2 kohta.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä kesäkuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 838/2006 (EUVL L 154, 8.6.2006, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      (3)  EYVL L 8, 11.1.1990, s. 16. Asetus sellaisena kuin se on viimeksi muutettuna asetuksella (EY) N:o 705/2005 (EUVL L 118, 5.5.2005, s. 18).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Yksiväriseen passiivimatriisitekniikkaan perustuva graafinen ja aakkosnumeerinen nestekidenäyttö
                              Näytössä on kahden lasilevyn välissä nestekidekerros, jossa on pisteitä (näkyvät 64 rivissä ja 240 sarakkeessa) sekä CMOS-tekniikkaa edustava sähköinen liitäntäkortti
                              Se voidaan sisällyttää toisiin tuotteisiin
                              Sillä ei pysty näyttämään videokuvia
                           
                        
               
                  8531 20 95
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 8531, 8531 20 ja 8531 20 95 nimiketekstien mukaisesti
                  Näytössä on sähköinen liitäntäkortti. Sen vuoksi sitä ei voida luokitella nimikkeeseen 9013 kuuluvaksi nestekidelaitteeksi (katso myös harmonoidun järjestelmän nimikettä 9013 koskevien selitysten 1 kohta)
                  Näytössä ei ole elektroniikkaa videosignaalien toistamiseen. Tämän vuoksi sitä ei voida luokitella nimikkeeseen 8528 kuuluvaksi videomonitoriksi
                  Näyttö on nimikkeeseen 8531 kuuluva ilmaisintaulu, koska se voi näyttää vain graafisia ja aakkosnumeerisia merkkejä (katso myös harmonoidun järjestelmän nimikettä 8531 koskevien selitysten D kohta)
               
            
                  
                              2.
                           
                           
                              LCD-moduulina tunnettava tuote (kosketusnäyttötoiminnolla) on nestekidelaite, jossa on aktiivimatriisi. Siinä on taustavaloyksikkö, vaihtosuuntaajia ja piirilevyjä, joissa on ohjauselektroniikka ainoastaan kuvapisteiden ohjausta varten. Nestekidelaitteessa on nestekidekerros kahden lasilevyn välissä. Lasiosan ulkopinta on päällystetty ohuella metallisella, sähköä johtavalla vastuskerroksella
                              Moduuli perustuu ohutkalvotransistoritekniikkaan (TFT). Sen leveys on 34,5 cm, korkeus 35,3 cm ja syvyys 16,5 cm. Kuvaruudun läpimitta on 38,1 cm (15″)
                              Moduuliin ei kuulu muita elektronisia osia, kuten virtalähde, videomuunnin, skaalain, viritin jne. eikä liitäntöjä muihin laitteisiin kytkemistä varten
                           
                        
               
                  8548 90 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 2 huomautuksen c kohdan ja CN-koodien 8548, 8548 90 ja 8548 90 90 nimiketekstien mukaisesti
                  Moduuli on osa, joka ei sovellu käytettäväksi yksinomaan tai pääasiallisesti XVI jaksoon kuuluvan erityislaitteen kanssa. Tämän vuoksi se luokitellaan nimikkeeseen 8548 kuuluvaksi XVI jakson 2 huomautuksen c kohdan mukaisesti
               
            
                  
                              3.
                           
                           
                              LCD-moduulina tunnettava tuote on nestekidelaite, jossa on aktiivimatriisi. Siinä on taustavaloyksikkö, vaihtosuuntaajia ja piirilevyjä, joissa on ohjauselektroniikka ainoastaan kuvapisteiden ohjausta varten
                              Moduuli perustuu ohutkalvotransistoritekniikkaan (TFT). Sen leveys on 75,9 cm, korkeus 44,9 cm ja syvyys 4,9 cm. Kuvaruudun läpimitta on 81,6 cm (32″), ja kuvanerottelukyky on 1 366 × 768 kuvapistettä
                              Moduuliin ei kuulu muita elektronisia osia, kuten virtalähde, videomuunnin, skaalain, viritin jne. eikä liitäntöjä muihin laitteisiin kytkemistä varten
                           
                        
               
                  8529 90 81
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 2 huomautuksen b kohdan ja CN-koodien 8529, 8529 90 ja 8529 90 81 nimiketekstien mukaisesti
                  Moduulia ei voida luokitella nimikkeeseen 9013 kuuluvaksi, koska siinä on taustavaloyksikkö, vaihtosuuntaajia ja piirilevyjä, joissa on ohjauselektroniikka ainoastaan kuvapisteiden ohjausta varten (katso myös harmonoidun järjestelmän nimikettä 9013 koskevien selitysten 1 kohta)
                  Moduulia ei voida luokitella nimikkeeseen 8473 kuuluvaksi automaattisen tietojenkäsittelykoneen näyttöyksikön osaksi, koska se ei sovellu käytettäväksi yksinomaan tai pääasiallisesti nimikkeeseen 8471 kuuluvan automaattisen tietojenkäsittelykoneen kanssa
                  Moduuli ei ole luokiteltavissa nimikkeeseen 8531, koska sen ei ominaisuuksiensa perusteella katsota olevan tähän nimikkeeseen kuuluva sähköinen näkyviä merkkejä antava laite eikä tällaisen laitteen osa (katso myös harmonoidun järjestelmän nimikettä 8531 koskevat selitykset)
                  Moduulin ominaisuuksien perusteella, joita ovat esim. sen mitat ja kuvanerottelukyky, se luokitellaan nimikkeeseen 8529, koska se soveltuu käytettäväksi yksinomaan tai pääasiallisesti nimikkeen 8528 laitteen kanssa